text: En Miquel de Petra i de la Part Forana. | Gràcies Sr.Rajoy per la seva sinceritat.
  mimome | 16 Novembre, 2009 09:48
  Fa estona que en tenia ganes i la Convenció del PP a Barcelona, me dona l'oportunitat d'enflocar-n'hi unes quantes :
  Primer, això del "decàleg" ja està molt vist...abans deiem els 10 manaments o "los 10 mandamientos" i ja n'hi hauria prou que les duguessim a la pràctica.
  "Valors per aconseguir el futur" : li agraesc la seva sinceritat i el reconeixement públic que en el passat i en el present aquests valors estaven arraconats
  Si aplicam aquest decàleg a la situació viscuda els darrers anys a les nostres Illes o darrerament per Madrid i València aquests darrers temps la cosa esborrona
  "Creim en la família", heu dit, molt bé !
  Sabeu el mal que heu fet a la família i a la família cristiana en concret essent els promotors de la trobada del Papa amb les famílies a València ? quants de mil·lions de les antigues pessetes s'han embuxacat els amics del Sr.Camps ? Saben qui hi va anar "representatiu del PP " des de Mallorca ? No vull ni pronunciar el seu nom, però ara dorm a la pressó.
  Heu dit Sr.Rajoy que "Creis en l'austeritat": molt bé Sr.Rajoy ...A les nostres Illes tenim l'exemple clar de l'austeritat : El Sr.Matas, se'n recorda que foren ministres junts dins el Govern del Sr.Aznar ? Que me'n diu del seu "palau", de les seves compres, de les seves despeses com a President de les Illes Balears i responsable del PP a les Illes ? ...I això per no parlar del seu mestre Sr.Camps amb els seus "trajes" i altres floritures.
  Amb tota sinceritat Sr.Rajoy i Srs./Sres del PP : no són dignes de creure. Primer reconeguin que s'han equivocat, demanin disculpes a la ciutadania, retornin els dobbers embuxacats i després podran començar de bell nou
  Per acabar, li dic que m'ha acabat d'omplir el sac sentir de part seva que la política estarà al servei dels ciutadans... Per favor, respectin un poc més la POLÍTICA que ja prou mal li han fet.